jkorsvik/nowiki_second_scrape_merged huggingface dataset:
Budal

Budal er en tidligere selvstendig kommune i Sør-Trøndelag fylke, fra 1837 del av Støren formannskapsdistrikt.
Budal ble skilt ut som egen kommune i 1879. Kommunen hadde ved opprettelsen 585 innbyggere.
Budal er ei fjellbygd, med lange landbruks- og håndverkstradisjoner. Budalsstolen er det mest kjente eksempelet på håndverksprodukter fra bygda. Landbruk er en av bygdas viktigste næringer, og setring er fortsatt utbredt. Det ligger to store landskapsvernområder i bygda; Endal landskapsvernområde og Budal Landskapsvernområde. Det er i disse landskapsvernområdene det meste av setring foregår. Budal er en av flere innfallsårer til Forolhogna nasjonalpark. I denne nasjonalparken finner man blant annet villrein. Forollhogna (1332 moh) er det høyeste punktet i nasjonalparken, og toppen ligger dels i Budal.
Mye av fjellarealet i bygda er statsallmenning, og forvaltes av et eget fjellstyre. Elvene Ena og Bua (sideelv til Gaula) renner gjennom bygda, og har sitt samløp like ved bygdas setrum Enodd.
Budal kirke er ei Y-kirke, og ble bygd i 1754.
1. januar 1964 ble Budal slått sammen med Singsås, Soknedal og Støren kommuner til den nye Midtre Gauldal kommune. Budal hadde ved sammenslåingen 529 innbyggere. Folketallet har siden gått svakt tilbake, og utviklingen de siste år har vært som følger:

(Befolkningsstatistikken tar utgangspunkt i SSBs folketall i grunnkretser. Følgende grunnkretser i Midtre Gauldal kommune er her regnet som tidligere Budal kommune: Bjerkli, Svardal, Enodd, Kjønnås, Endal og Sæterdalene)


== Litteratur ==
Sømark, Johannes (1989) [1971]. Gard og grendeliv i Budalen. Gard og grend (2 utg.). Midtre Gauldal kommune. ISBN 82-991984-0-2.
Singsås

Singsås et tettsted i Midtre Gauldal. Stedet var tidligere en selvstendig kommune i Trøndelag fylke, men fra 1837 del av Holtålen (Holtaalen) formannskapsdistrikt. Singsås ligger omtrent midt i mellom Trondheim og Røros.
Singsås ble skilt ut som en selvstendig enhet fradelt Holtålen i 1841. Singsås hadde ved opprettelsen 1 272 innbyggere. 1. januar 1964 ble Singsås slått sammen med Budal, Soknedal og Støren kommuner til den nye Midtre Gauldal kommune. Singsås hadde ved sammenslåingen 1 554 innbyggere.
Just Qvigstad noterte det sørsamiske navnet šaŋsa.Elva Gaula, Rørosbanen og fylkesvei 30 går gjennom bygda. Singsås har to butikker: Coop (Singsås) og Coop (Bjørgen).
Kjente bedrifter i Singsås er Winsnes Maskin AS,  Aune Transport As, Digre Transport As, Reiten Transport As, Malum Bygg AS, Lillerønning Snekkerfabrikk, Betongsliperen,Almås Maskin As og Schrøder´s Dekkservice.
Befolkningsutviklingen de senere år har vært som følger: 

(Befolkningsstatistikken tar utgangspunkt i SSBs folketall i grunnkretser. Følgende grunnkretser i Midtre Gauldal kommune er her regnet som tidligere Singsås kommune: Buset, Kotsøy, Bjørgen, Singsås, Hindbjørgen, Almås, Forbygda og Forsetmo)


== Referanser ==
Bjørnørfolket

Bjørnørfolket er en 5 binds gårds- og slektshistorie for tidligere Bjørnør kommune, dvs Osen og Roan kommuner og Stoksund-delen av Åfjord kommune. 
Hovedforfatter for verket er Sigurd Brattgjerd.  Verket er utgitt av Bjørnør bygdeboknemnd.
Harald Hennum

Harald Hennum (født 29. mai 1928, død 14. oktober 1993) var en norsk fotballspiller. Han spilte for Frigg Oslo og IK Skeid, og var en av norsk fotballs største profiler på 1950-tallet. Som Skeid-spiller ble han cupmester fire ganger, og ble eliteseriens toppskårer i sesongen 1954/55.
Hennum spilte også på det norske landslaget, og fikk til sammen 43 A-landskamper. Han scoret 25 landslagsmål, og er med det nummer tre på landslagets scoringsstatistikk – og spilleren med flest landslagsmål etter krigen. Han scoret fire mål i en privatlandskamp mot DDR i 1958.
Hennum spilte bandy i tillegg til fotballen og fikk med seg en landskamp i denne idretten.


== Referanser ==


== Eksterne lenker ==
(en) Harald Hennum – Transfermarkt 
(en) Harald Hennum – national-football-teams.com 
(en) Harald Hennum – WorldFootball.net 
(en) Harald Hennum – EU-Football.info 
(no) Harald Hennum – Norges Fotballforbund
Kjell Kaspersen

Kjell Robert Kaspersen (født 7. april 1939) er en norsk tidligere fotballspiller. Han var mangeårig keeper og kaptein på Skeid, og spilte 34 kamper for det norske landslaget. Han ble seriemester for Skeid i 1966 og ble norgesmester i 1963 og 1965. I 1964 ble han kåret til årets spiller på VG-børsen.
Kaspersen spilte 34 A-landskamper for Norge. I en privatlandskamp mot Thailand i 1965 scoret han på straffespark. Han er den eneste målvakten som har scoret for det norske landslaget.
14. mai 1968 spilte Kaspersen og «Ballgutta» inn singleplaten Fotballsommer/Goalgetter Gustav. Tekster og melodier var skrevet av Fredrik Friis. Sangene ble utgitt på singelen Columbia 45GN 1807. Samme år ga han ut selvbiografien I skuddet, i samarbeid med Ragnar Larsen.
Kaspersen var fra 1969 til 1971 gift med Lill-Babs og er far til programlederen Kristin Kaspersen. Han ble i 1965 utdannet fysioterapeut og fullførte videreutdanning i manuellterapi i 1979. Han har gitt ut bøker og informasjonshefter om behandling av idrettsskader.


== Bibliografi ==
I skuddet. Oslo: Cappelen, 1968.
Taping av idrettsskader. Oslo: 1977.
Praktiske hjelpemidler ved idrettsskader. Oslo: 1979.


== Referanser ==


== Eksterne lenker ==
(en) Kjell Kaspersen – Transfermarkt 
(en) Kjell Kaspersen – national-football-teams.com 
(en) Kjell Kaspersen – WorldFootball.net 
(en) Kjell Kaspersen – EU-Football.info 
(no) Kjell Kaspersen – Norges Fotballforbund Kjell Robert «Kasper» Kaspersen 70 år – Artikkel på Skeid.no
Finn Seemann

Finn Ludvig Seemann (født 18. oktober 1944, død 7. september 1985) var en norsk fotballspiller. Han spilte 15 kamper og scoret fire mål for det norske A-landslaget, og spilte for en rekke klubber både i Norge og utlandet.
Seemann startet fotballkarrieren i Lyn, hvor han ble seriemester i 1964. Høsten 1965 ble han proff i den skotske klubben Dundee United. Etter to sesonger i Skottland dro han til nederlandsk fotball hvor han spilte for DWS Amsterdam og FC Utrecht, og bodde også en periode i USA før han returnerte til Lyn i 1975. Han har også spilt for Vålerenga, Sarpsborg og Bækkelaget. Han spilte også bandy og fikk tre landskamper i denne idretten (debut 1964).
I en reportasje i Dagbladet blir han på grunn av livsstilen sammenliknet med den nordirsk/engelske fotballspilleren George Best.Finn Seemann omkom i en bilulykke på Dovre i 1985.


== Referanser ==


== Eksterne lenker ==
(en) Finn Seemann – Transfermarkt 
(en) Finn Seemann – national-football-teams.com 
(en) Finn Seemann – EU-Football.info 
(no) Finn Seemann – Norges Fotballforbund
Tinnheia

Tinnheia er en bydel i Kristiansand kommune. Bydelen omfatter områdene:

Hannevik terrasse
Hannevikåsen
Tinnheia sør
Tinnheia øst
Tinnheia nordvest
I øst grenser Tinnheia til Grim og i vest til Slettheia og Hellemyr.
Sammen med Slettheia er Tinnheia den bydelen (utenom Kvadraturen/Eg) som har størst innslag av blokk-leiligheter.I sentrum av Tinnheia ligger Tinnheia torv med flere butikker. Barneskolen heter Karl Johans Minne skole og har ca. 250 elever.
Veien opp til Tinnheia fra øst følger Gamle Flekkerøyvei fra Møllevannsveien. Veien bytter navn til Tinnheiveien etter Kolsberg, der går også grensen mellom bydelene Grim og Tinnheia.


== Se også ==
Grunnkretser i Kristiansand kommune, en artikkel som viser den offisielle inndelingen av bydelene i Kristiansand.


== Referanser ==
Terje Kojedal

Terje Kojedal (født 16. august 1957 på Røros) er en norsk tidligere fotball- og ishockeyspiller. Kojedal vokste opp på Storhamar, på Hamars vestkant, hvor han spilte fotball og ishockey for Storhamar Idrettslag.
Han fikk med seg litt over 100 ishockeykamper som back/løper for Storhamar i perioden 1973–1980, før han til slutt valgte fotballen og Hamarkameratene. Her var han forsvarsspiller, og spilte 66 A-landskamper for Norge. Han var med på det norske OL-landslaget som deltok i Los Angeles-lekene i 1984.
I den hjemlige serien spilte Kojedal hele sin karriere i Hamarkameratene. Han hadde også et fire år langt proffopphold i fransk fotball, hvor han spilte for klubbene FC Mulhouse og UC Valenciennes. Han la opp etter å hjulpet Ham-Kam til opprykk i 1991, men gjorde et lite comeback på slutten av 1992-sesongen, for at laget skulle slippe inn færre mål.
Kojedal scoret ett landslagsmål – i kampen mot Østerrike i 1989 som Norge vant 4–1.


== Referanser ==


== Eksterne lenker ==
(en) Terje Kojedal – Olympedia 
(en) Terje Kojedal – Sports-Reference (OL-resultater – arkivert) 
(en) Terje Kojedal – FIFA 
(en) Terje Kojedal – Transfermarkt 
(en) Terje Kojedal – national-football-teams.com 
(en) Terje Kojedal – FootballDatabase.eu 
(en) Terje Kojedal – EU-Football.info 
(no) Terje Kojedal – Norges Fotballforbund 
HamKam.no – Kojedals spillerprofil hos Hamarkameratene
Fotball.no – Kojedals landslagsprofil hos Norges Fotballforbund
Sportskontoret.no – Biografi om Terje Kojedal
Mujahedin

Mujahedin (arabisk: مجاهدين) er flertallsform av mujahid (arabisk: مجاهد), som betyr «en som strever», en som deltar i jihad dvs. bestrevelse, men er ofte oversatt som «hellig kriger».  
Mujahedin skrives også Mujahideen, Mujahedin, mujahedeen, mujahedīn, mujahidīn, mujaheddīn og andre versjoner.


== Mujahedin i Afghanistan ==
Den mest kjente, og fryktede, mujahedinen var de forskjellige løselig allierte motstandsgruppene som kjempet mot den sovjetiske invasjonen av Afghanistan mellom 1979 og 1989, og som så kjempet mot hverandre i den følgende borgerkrigen. Disse ble først og fremst finansiert, væpnet og opplært av USA (under presidentene Jimmy Carter og Ronald Reagan), Pakistan og Saudi-Arabia. Reagan henviste til disse mujahedin som «frihetsforkjempere... som forsvarer prinsippene om uavhengighet og frihet som danner grunnlaget for global sikkerhet og stabilitet.» I vestlig populærkultur er mujahedinen framstilt positivt i filmene I skuddlinjen og Rambo III. 
Afghanistans motstandsbevegelse oppstod i kaos og i begynnelsen ble den finansiert lokalt av regionale krigsherrer. Etterhvert som krigføringen ble mer sofistikert, økte støtten og koordinasjon mellom regionene tiltok. Til slutt ble det inngått en allianse mellom syv mujahedingrupperinger, som dannet den politiske blokken Islamic Unity of Afghanistan Mujahedin.
Etter at Sovjetunionen trakk seg ut av Afghanistan i 1989, ble Mujahedin delt i to løselig allierte fraksjoner, Nordalliansen og Taliban, som deretter kjempet seg imellom om kontrollen i Afghanistan. 
En av mujahedinene fra Nord-Alliansen, Hamid Karzai, ble satt inn som leder av den første interim-administrasjonen i 2001, ble satt inn som president i interim-regjeringen i 2002, og valgt ved Afghanstans første offisielle frie valg i 2005.


== Mujahedin i Irak ==
Senere har begrepet blitt brukt av og satt på gerilja som bekjemper den amerikanske okkupasjonen av Irak. Motstandskjempere som blir kalt mujahedin kommer både fra sunni- og sjiamuslimske miljøer. Begrepet blir særlig brukt om krigerne som sto  imot beleiringen av Fallujah i april 2004.
Storlandet

Storlandet er ei bygd i Gjemnes kommune på Nordmøre i Møre og Romsdal. Bygda ligger på nordsiden av Gjemnes-halvøya og strekker seg fra Høgset og fastlandsforbindelsen til Kristiansund (Krifast) i øst, til grensa til Eide kommune i vest. 
Storlandet ligger mellom Kvernesfjorden og en fjellrekke med toppene Stokknoken (ca. 800 moh.), Storfjellet og Harstadfjellet (> 1000 moh.). I dalene og under toppene ligger det mindre fjellvann, og i de fleste av disse er det brukbart med aure. Sortavatnet er ett av fjellvannene. 
Tidligere var Storlandet ei jordbruksbygd, men mange gårdsbruk er nå lagt ned eller forpaktet bort. Storlandet er i dag ei typisk pendlerbygd, der den yrkesaktive befolkning pendler ut av bygda, til Molde eller Kristiansund for å jobbe. 
Selv om Storlandet ligger i Gjemnes kommune er det kortere vei til kommunesenteret i Eide kommune, enn til Batnfjordsøra, kommunesenteret i Gjemnes.
Tine Meierier avd Høgset var den største arbeidsplassen i bygda, men den ble vedtatt lagt ned av Tine sommeren 2012. I tillegg ligger Høgset kai i utkanten av bygda. Det eneste aktive kulturelle samlingspunkt for bygda er Storlandet Grendahus, eiet og drevet av Storlandet Grendalag, tidligere U.L Framskritt. Grendahuset ligger midt i bygda, mellom Høgset og kommunegrensen til Eide. 
Maihaugen kurs og konferansesenter eies og drives av menigheten Troens Fellesskap. Det var tidligere et leirsted for en kristen organisasjon og ligger ved Stokke, midt på Storlandet. Under 2. verdenskrig ble Maihaugen nyttet som sykehus (lasarett).
Lars Bohinen

Lars Roar Bohinen (født 8. september 1969 i Vadsø) er en norsk fotballtrener og tidligere fotballspiller som er hovedtrener for Stabæk.Han har tidligere vært sportsdirektør i Stabæk, ekspertkommentator i TV 2-sporten og vært trener for Sandefjord fra 1. januar 2014. Han var midtbanespiller, og var utenlandsproff i en årrekke, blant annet i klubbene Young Boys, Nottingham Forest og Blackburn. Bohinen fikk også 49 kamper for Norge, der han blant annet huskes for deltagelsen i fotball-VM i 1994 og målene mot Italia i 1991 og England i 1993.
Bohinen var en «klubbnomade». Han spilte seniorfotball for elleve forskjellige klubber. I Norge var han innom Bærum, Lyn, Vålerenga (to perioder), Viking og Lillestrøm. Han spilte også for en rekke klubber i utlandet – først for sveitsiske Young Boys, senere for de engelske klubbene Nottingham Forest, Blackburn og Derby, og til slutt i de danske klubbene Lyngby og Farum. Han avsluttet karrieren i Vålerenga i 2003.
Bohinen fikk 49 A-landskamper for Norge, og skåret ti landslagsmål – deriblant to flotte scoringer i seirene over Italia i 1991 og England i 1993. Han spilte i samtlige av Norges kamper i fotball-VM i 1994.
I 1995 skapte Bohinen avisoverskrifter da han valgte å boikotte privatlandskampen mot Frankrike i protest mot de franske prøvesprengningene i Stillehavet, og fikk både ros og kritikk for sitt engasjement.
Etter endt karriere som aktiv fortsatte Bohinen i Vålerenga, der han arbeidet som sportslig administrativ leder. I januar 2007 ble han fristilt etter eget ønske, og gikk deretter over i stilling som sportsdirektør i Stabæk. Der fratredde han stillingen, også etter eget ønske, i juni 2009 for å spare klubben penger.
I januar 2010 fikk han jobb som fotballekspert i TV 2. Han spiller fortsatt fotball for Bærum «old boys».I 2011 deltok han i sesong 7 av Skal vi danse hvor han endte på en tredjeplass.
Hans sønn Emil Bohinen spiller for Salernitana.
Bohinen er fetter til fotballspilleren Sigurd Rushfeldt.  
Den 20. desember 2017 ble han ansatt som hovedtrener for Aalesund, hvor han vant OBOS-ligaen 2019 før han mistet jobben året etter.Den 6. juni 2021 ble han ansatt som hovedtrener for Sarpsborg 08.Den 19. august 2022 ble han ansatt som hovedtrener for Stabæk.


== Spillerkarriere ==
* Kun seriekamper.


== Referanser ==


== Eksterne lenker ==
(en) Lars Bohinen – kategori av bilder, video eller lyd på Commons 
(en) Lars Bohinen – FIFA 
(en) Lars Bohinen – UEFA 
(en) Lars Bohinen – Transfermarkt 
(en) Lars Bohinen – Transfermarkt (manager) 
(en) Lars Bohinen – national-football-teams.com 
(en) Lars Bohinen – WorldFootball.net 
(en) Lars Bohinen – Soccerbase.com 
(en) Lars Bohinen – FootballDatabase.eu 
(en) Lars Bohinen – EU-Football.info 
(no) Lars Bohinen – Norges Fotballforbund 
(en) Lars Bohinen på Internet Movie Database
David Duval

David Duval (født 9. november 1971) er en amerikansk profesjonell golfspiller.
Duvals profesjonelle golfkarriere begynte i 1993, men tok av for alvor mellom 1997 og 2001, et tidsrom hvor han vant 13 turneringer på PGA-touren. I en periode fikk han betegnelsen «beste spiller som aldri har vunnet en major», men hans seier i The Open i 2001 satte en stopper for det.
Andre høydepunkter i karrieren inkluderer en førsteplass på verdensrankingen i golf i april 1999, og en 59-runde i Bob Hope Chrysler Classic samme år.  På det tidspunktet hadde kun to andre spillere i PGA-tourens historie gjort runder på 59 slag i en turnering: Chip Beck og Al Geiberger.
Etter seieren i The Open gikk det jevnt utforbakke for Duval. Han raste ned til 80.-plass på pengelisten i 2002, og til 211.-plass i 2003, og dette foranlediget en langvarig pause fra golfen. Det har vært spekulert i diverse forklaringer på tilbakegangen, inkludert ryggproblemer, private vanskeligheter og en form for svimmelhet.
Mange kommentatorer antok at Duvals karriere var over, men han vendte tilbake til spillet i US Open i 2004, der han gikk 25 slag over par og misset cuten. Hans beste resultat siden har vært en delt 13.-plass i Deutsche Bank Championship i 2004, inntil han spilte seg til en delt andreplass i US Open i 2009, to slag bak vinneren, Lucas Glover.


== Meritter ==


=== Seire på PGA-touren ===
2001: The Open Championship
2000: Buick Challenge
1999:
Mercedes Championships
Bob Hope Chrysler Classic
The Players Championship
Bellsouth Classic
1998:
Tucson Chrysler Classic
Shell Houston Open
NEC World Series of Golf
Michelob Championship at Kingsmill
1997:
Michelob Championship at Kingsmill
Walt Disney World/Oldsmobile Classic
The Tour Championship


== Referanser ==


== Eksterne lenker ==
(de) David Duval – Munzinger Sportsarchiv 
(en) David Duval – PGA-touren 
(en) David Duval – Japantouren 
(en) David Duval – Verdensrankingen
Moldegård

Moldegård (gnr. 25) er en tidligere gård i Molde. I dag står kun hovedbygningen, en patrisierbygning fra begynnelsen av 1700-tallet, og en kornsilo tilbake.
Opprinnelig het gården Molde, som antas å komme fra norrønt Moldar, flertallsform av mold. Molde ble offisersgård da sjefen for Romsdalske kompani, kaptein Johan Fredrik von Beverlov, bosatte seg der i 1664. Fra 1669 kjøpte han opp brukene på gården, som i hans tid fikk navnet Moldegård for å skille fra den fremvoksende byen, som ligger på grunn fra de forhenværende gårdene Molde og Reknes (gnr. 24).
Moldegård var amtmannsbolig fra 1705 til 1729, samt to korte perioder i 1750-årene, og skal være modell for Ibsens drama Rosmersholm (1886). Fruen fra havet ble trolig delvis inspirert av Ibsens opphold på Moldegård. Både Ibsen og Bjørnstjerne Bjørnson var venner av Hans Thiis Møller, innehaver av Moldegård.Hovedbruket har siden 1789 vært i familien Møllers eie og var matrikulert i Bolsøy inntil hele herredet ble innlemmet i Molde ved kommunesammenslåingen 1964.Forretningsmannen Ulrich Wibye Møller var innehaver av Moldegård 1884-1926, han overtok etter sin far Hans Thiis Møller.Gården var på det meste 10.000 dekar hvorav 1200 dekar innmark. I Ulrich Møllers tid omfattet gården 26 husmannsplasser. Det ble drevet fabrikker (sagbruk, møller, reperbane og tegleverk) blant annet basert på kraft fra Moldeelva. Flere av Moldeholmene blant annet Hjertøya hørte til Moldegård.


== Liste over eierne ==


== Referanser ==


== Se også ==
Hans Thiis Møller
Peter Ricardus Møller
Gårdsnummer

Gårdsnummer er nummeret på en gårdsenhet i matrikkelen og er unikt innenfor hver kommune. Forkortelsen er gnr.
En såkalt matrikkelgård er gjerne delt i underbruk med bruksnumre, som begynner på nytt for hver gård. Som regel betyr dette at en større gård med tiden har blitt delt opp i mindre enheter.


== Matrikkelhierarki ==
Kommunenummer
Gnr. – Gårdsnummer
Bnr. – Bruksnummer
Fnr. – Festenummer
Snr. – Seksjonsnummer


== Oslo ==
De sentrale delene av Oslo, som utgjorde byen før Aker herred ble innlemmet i Oslo i 1948, fikk ikke gårds- og bruksnummer før ved delingsloven av 1978. Derfor har de delene av byen høyere gårdsnummer enn området som utgjorde Aker herred, fordi Aker hadde tatt i bruk gårds- og bruksnummer mange år tidligere. I gamle Kristiania / Oslo kommune ble gateadressen brukt som matrikkelnummer.


== Referanser ==


== Eksterne lenker ==
Gårdsmatrikkelen for 1886 Arkivert 23. november 2005 hos Wayback Machine.
Matrikkelutkastet av 1950
Elizabeth Dole

Mary Elizabeth Hanford «Liddy» Dole (født 29. juli 1936 i Salisbury i Nord-Carolina) var en amerikansk senator for Nord-Carolina. Hun er gift med tidligere senator, visepresidentkandidat og presidentkandidat Bob Dole, og er hans andre kone. 
Hun var transportminister fra 1983 til 1987, og arbeidsminister fra 1989 til 1990.
Fra 1991 til 2000 var hun president i det amerikanske Røde Kors.
Hun forsøkte å bli republikanernes presidentkandidat i 2000, men trakk seg før primærvalgene startet. Hun ble valgt til senator i 2002, og ble Nord-Carolinas første kvinne i Senatet. Hun stilte til gjenvalg i 2008, men tapte for demokraten Kay Hagan med 44% mot Hagans 53%.
I 1995 ble hun innvotert i National Women's Hall of Fame.


== Referanser ==


== Eksterne lenker ==
(en) Elizabeth Dole – kategori av bilder, video eller lyd på Commons 
(en) Elizabeth Dole hos Amerikas forente staters kongress' biografiske kartotek
Roger Fuglestad

Roger Fuglestad (født 6. februar 1975 i Farsund) er en norsk forfatter, for tiden bosatt i Oslo.
Diktsamlingen Scelus – en hentydning (2003) er hans skjønnlitterære debut. For denne samlingen mottok han Aschehougs debutantstipend i 2003. Han har tidligere publisert en artikkel  i Norsk Litterær Årbok 2001. Fuglestad arbeider for tiden som lærer på Uranienborg skole. Han er utdannet cand.philol. fra Universitetet i Oslo, med en avhandling om Agnar Mykles novelleforfatterskap.
Europamesterskapet i fotball for menn

Europamesterskapet i fotball for menn (UEFA European Football Championship) arrangeres hvert fjerde år av UEFA. Turneringen ble opprettet på slutten av 1950-tallet under navnet «den Europeiske nasjonscupen» etter initiativ av Henri Delaunay, og har blitt et av Europas største og mest populære idrettsarrangementer. Det første EM-sluttspillet ble arrangert i Frankrike i juli 1960.
De første europamesterskapene gikk i rent cupformat, der fire lag møttes til semifinaler og finale i sluttspillet. Etterhvert ble kvalifiseringen spilt i grupper, slik som verdensmesterskapet, men det var ikke før i Fotball-EM 1980 at sluttspillet ble utvidet til åtte lag, med innledende gruppespill før finalerunden. I Fotball-EM 1996 ble EM-sluttspillet ytterligere utvidet til å omfatte 16 lag, og i Fotball-EM 2016 ble sluttspillet utvidet til 24 lag, slik at de to beste i hver gruppe og de fire beste gruppetreere gikk videre til sluttspillet.
Norge har deltatt i ett EM-sluttspill, i Nederland og Belgia i 2000.


== Arrangerte mesterskap ==

Forkortelser:
eeo. – etter ekstraomganger
str. – straffespark


== Medaljefordeling ==
Fotnoter :

Bronsefinaler kun spilt i sluttspillene fra 1960 til 1980. Fra og med 1984 får begge tapende semifinalistene bronse
1 inkludert Vest-Tyskland
2 inkludert Sovjetunionen
3 inkludert Tsjekkoslovakia


== Eksterne lenker ==
(en) UEFA European Championship – kategori av bilder, video eller lyd på Commons
Harpe

Harpen er et flerstrenget musikkinstrument, der strengene er plassert loddrett mot klangbunnen og spent inn i en ramme. Det er blant de eldste kjente instrumenter i historien, og var i bruk allerede 3000 før Kristus i blant annet Egypt og Mesopotamia.
Harper av mer moderne slag er i hvert fall kjent siden middelalderen. De tidlige harpene hadde bare durtoner. Om det var nødvendig med halvtoner, kunne man stemme om en streng eller flere. Fra 1500-tallet ble harper med to strengerader vanlig. De ble imidlertid regnet som mer vanskelige å spille på. Men så fant man på å koble klaffene til pedaler, slik at man skifter tonehøyde på strengene med føttene, og på den måten forandrer en streng fra for eksempel g til giss eller gess. Slik er moderne konsertharper.
Det finnes harper i mange størrelser og registre. Den moderne konsertharpen som brukes i symfoniorkester har 47 strenger og syv pedaler som brukes til å stemme strengene en halv tone opp eller ned. Folkemusikk-harper er gjerne mindre og har normalt mellom 26 og 38 strenger.


== Referanser ==


== Eksterne lenker ==
(en) Harps – kategori av bilder, video eller lyd på Commons 
(en) Harp – galleri av bilder, video eller lyd på Commons 
«DigitaltMuseum: Søk:  'harpe'».